Diari Oficial de la Generalitat Valenciana


Sumari del DOGV 6731, del 09-03-2012 (2012/2291)

RESOLUCIÓ d'1 de març de 2012, de la Universitat d'Alacant, per la qual es convoca procés selectiu de promoció interna per a l'accés a escales del grup C, subgrup C1, d'aquesta universitat, referència PI-01/12.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6731

Data del DOGV
:   09-03-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/2291


Data del document
:   01-03-2012

Organisme emissor
:   Universitat d'Alacant

Tipus de document
:   Resolució

Correcció d'errades

Anàlisi jurídica

 Descriptors 

:   * concurs administratiu

RESOLUCIÓ d'1 de març de 2012, de la Universitat d'Alacant, per la qual es convoca procés selectiu de promoció interna per a l'accés a escales del grup C, subgrup C1, d'aquesta universitat, referència PI-01/12. [2012/2291]  
D'acord amb el que disposa l'article 119 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, l'article 37 i la disposició addicional quarta del Decret 33/99, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa, aquesta Universitat, fent ús de les competències que li atribueix l'article 20 de la Llei Orgànica 6/2001, d'Universitats, en relació amb l'article 2.2.e de la mateixa Llei, així com els Estatuts d'aquesta Universitat, acorda:  
Convocar procés selectiu de promoció interna per a l'accés a les escales de la Universitat d'Alacant, classificades dins del grup C subgrup C1, segons les següents bases.  
  
Primera. Requisits del personal aspirant  
1.1. Per a l'admissió a la realització del procés selectiu per a l'accés a l'escala corresponent de la Universitat d'Alacant, classificada dins del grup C, subgrup C1, depenent del lloc del qual es procedisca, a més dels requisits ja acreditats en nomenaments anteriors, el personal aspirant haurà de reunir-ne els següents:  
1.1.1. Estar en possessió del títol de Batxiller, tècnica o tècnic o equivalent, o estar en condició d'obtenir-los abans que finalitze el termini de presentació de sol·licituds.  
1.1.2. Haver prestat serveis efectius, durant dos anys com a mínim, com a funcionària o funcionari de carrera en cossos o escales del grup C, subgrup C2.  
1.1.3. Ser titular d'un lloc de treball classificat com a C1/C2 en aquesta Universitat.  
1.2. Els requisits a què es refereix l'apartat anterior s'hauran de complir en el dia de finalització del termini de presentació de sol·licituds i mantenir-los fins al moment de la presa de possessió en la plaça.  
  
Segona. Procediment de selecció  
2.1. El procés de promoció interna de les o dels aspirants comprendrà dues fases:   
2.1.1. 1a Fase. Curs selectiu, de caràcter obligatori i eliminatori.  
  
Per a superar aquesta fase és requisit que les o els aspirants hagen assistit al 90% de les hores lectives del curs.  
El tribunal farà pública en el tauler d'anuncis de l'edifici de Rectorat d'aquesta Universitat la llista d'aspirants que hagen complit el requisit d'assistència establit en aquesta fase, juntament amb la data de realització de la primera prova continguda en la següent fase d'aquest procés.  
El curs selectiu tindrà una durada de 35 hores. Els programes i matèries que integren el curs selectiu figuren en l'annex I d'aquesta convocatòria, i es podran adaptar per a les escales classificades dins del grup C, subgrup C1 no considerades en els annexos referits.  
2.1.2. 2a Fase. Prova, de caràcter obligatori i eliminatori  
Consistirà en un qüestionari amb quatre respostes alternatives en cada pregunta, de les quals solament una serà la correcta, en què es contestaran qüestions referides als continguts que integren el curs, detallats en l'annex I.   
Constarà com a màxim de 125 preguntes i la seua durada no podrà superar els 90 minuts. Es valorarà de 0 a 10 punts i per a superar-la serà necessari obtenir com a mínim 5 punts. Cada pregunta contestada erròniament tindrà una penalització d'un terç sobre les correctes i les contestacions en blanc no puntuaran.  
El tribunal farà pública en el tauler d'anuncis de l'edifici del Rectorat d'aquesta Universitat la relació provisional d'aspirants que hagen superat aquesta prova i establirà el termini per a presentar-hi reclamacions.  
Una vegada conclòs aquest termini, es publicarà la relació definitiva d'aspirants que l'hagen superat.   
2.2. Amb el resultat definitiu de la segona fase, el tribunal publicarà la relació d'aspirants que han superat el procés selectiu.  
Tercera. Sol·licituds  
3.1. Qui vulga prendre part en aquestes proves selectives haurà de fer-ho constar en la sol·licitud que estarà disponible en l'adreça següent de la pàgina web del Servei de Selecció i Formació i en l'Oficina Principal del Registre General de la Universitat (edifici del Rectorat i Serveis Generals del campus de Sant Vicent), dirigides al Servei de Selecció i Formació de la Universitat d'Alacant.  
3.2. El termini de presentació d'aquestes sol·licituds serà de 20 dies naturals comptadors a partir de l'endemà de publicar-se aquesta convocatòria en el Diari Oficial de la Comunitat Valenciana. Es presentaran en l'Oficina Principal del Registre General de la Universitat (edifici de Rectorat i Serveis Generals del Campus de Sant Vicent) o en les oficines auxiliars, situades en les secretaries de centre i en la Seu d'Alacant. Es podran utilitzar les vies establides en article 38.4 de la Llei 30/1992, de 26 de novembre.  
El Servei de Selecció i Formació sol·licitarà al Servei de Gestió de Personal la certificació acreditativa del compliment dels requisits que s'exigeix en la base 1.1. En cas de no constar en l'expedient del sol·licitant l'acreditació referida al requisit de titulació (base 1.1.1.), procedirà d'acord amb el que estableix la base 5.1. En tot cas, aquest s'haurà de reflectir en l'apartat «Títols acadèmics oficials» de la sol·licitud.  
  
3.3. El personal aspirant haurà d'emplenar en el requadre de la sol·licitud destinat a «Cos/escala o categoria»: escala administrativa o escala conserge, i en «Referència»: PI-01/12.  
3.4. Les o els aspirants hauran de fer constar en el requadre A) de l'epígraf «Dades a consignar segons les bases de la convocatòria» de la sol·licitud, en quin idioma dels dos oficials de la comunitat autònoma, el valencià o el castellà, volen fer l'exercici del procés selectiu.  
  
  
Quarta. Admissió d'aspirants  
4.1. Una vegada expirat el termini de presentació de sol·licituds, el gerent dictarà una resolució que contindrà la relació provisional d'aspirants admesos i exclosos a la realització del procés selectiu, en què constarà necessàriament els cognoms, nom, DNI i l'escala a la qual s'opta.  
4.2. Les o els aspirants exclosos podran, en el termini de 10 dies hàbils, comptadors a partir de l'endemà de publicar-se la llista provisional de personal admès i exclòs, d'acord amb l'establit el Decret 33/1999, esmenar el defecte que n'haja motivat l'exclusió, o presentar les al·legacions que consideren oportunes.  
4.3. Una vegada conclòs aquest termini, esmenats els defectes, si escau, i vistes les al·legacions que corresponguen, es dictarà una resolució que contindrà la relació definitiva de personal admès i exclòs.  
  
Cinquena. Presentació de documents i nomenament  
5.1. Una vegada publicada la relació definitiva d'aspirants que han superat el procés, les persones de les quals no conste en el servei de Gestió de Personal la fotocòpia compulsada del títol acadèmic exigible segons aquesta convocatòria, hauran de presentar-lo en el servei esmentat, en el termini de 15 dies naturals comptadors des de l'endemà de la publicació.  
5.2. L'incompliment de la base anterior dins del termini indicat o la falsedat de documents, donaran lloc a la invalidesa de les actuacions de l'aspirant i, respecte d'aquesta persona, la nul·litat subsegüent dels actes del tribunal, sens perjudici de les responsabilitats en què l'aspirant haguera pogut incórrer.  
5.3. La presidenta o president del tribunal enviarà la còpia certificada de la relació definitiva de persones aprovades al rector de la Universitat en què proposarà el seu nomenament com a personal funcionari de carrera de l'escala corresponent de la Universitat d'Alacant. Per resolució d'aquest òrgan es procedirà al nomenament, que es publicarà en el Diari Oficial de la Comunitat Valenciana.  
5.4. La presa de possessió es farà en el termini d'un mes comptador des de la data de publicació del seu nomenament en el Diari Oficial de la Comunitat Valenciana, en el mateix lloc de treball que venien ocupant.  
  
Sisena. Tribunal  
6.1. La totalitat de membres del tribunal i les seues assessores o assessors, se subjectaran en el règim i funcionament, a l'article 22 i següents de la Llei 30/1992, de Règim Jurídic de les Administracions Públiques i Procediment Administratiu Comú, a les causes generals d'abstenció i recusació contingudes en l'esmentada Llei i al que preveu l'article 57 de la Llei d'Ordenació i Gestió de la Funció Pública Valenciana.  
6.2. Amb anterioritat a la iniciació del curs selectiu, si escau, es publicarà una resolució amb el nomenament de nous membres del tribunal en substitució dels que n'hagueren perdut la condició.  
6.3. Amb la convocatòria prèvia de la presidenta o del president, es constituirà el tribunal amb l'assistència de la presidenta o president i secretària o secretari i de la meitat, com a mínim, dels membres titulars o suplents.  
6.4. Durant el procés selectiu, el tribunal resoldrà tots els dubtes que puguen sorgir en l'aplicació d'aquestes normes, així com el que calga fer en els casos no previstos.  
6.5. El tribunal podrà disposar la incorporació als seus treballs d'assessores i assessors especialistes per a les proves que consideren pertinents; la tasca d'aquests assessors estarà limitada a col·laborar en les seues especialitats tècniques. La seua designació haurà de ser comunicada al rector de la Universitat i fer-se publica.  
6.6. El tribunal qualificador adoptarà les mesures necessàries, en els casos que calga, de manera que les persones amb minusvalideses tinguen condicions similars per a la realització dels exercicis que la resta de persones participants. En aquest sentit, caldrà establir per a les persones amb minusvalideses que ho sol·liciten les adaptacions possibles en temps i mitjans per a la seua realització.  
6.7. El tribunal vetlarà perquè queden garantits els principis de mèrit, capacitat i d'igualtat d'oportunitats i de tracte entre dones i homes.  
6.8. A l'efecte de comunicació i altres incidències, el tribunal tindrà la seu en el Servei de Selecció i Formació de la Universitat, campus de Sant Vicent, telèfon 873 069 778.  
6.9. Els tribunals, titular i suplent, el nomenament dels quals es publicarà segons s'indica en la base següent, estarà compost per la presidenta o president, i quatre vocals cadascun, un dels quals actuarà com a secretària o secretari.  
  
Setena. Notificacions al personal aspirant  
D'acord amb l'article 59.6.b de la Llei 30/1992, de 26 de novembre, les publicacions detallades en aquestes bases, així com la informació d'altres actes que se'n deriven que requerisquen publicació, a efectes de notificació es faran en el tauler d'anuncis de l'edifici de Rectorat i Serveis Generals i en l'adreça de la pàgina web del Servei de Selecció i Formació següent:   
En aquesta mateixa adreça es troba la resta d'informació general referent a la convocatòria i l'accés a tota la normativa i legislació que s'hi esmenta.  
Igualment disposaran, en el mateix lloc de referència, de tota la informació relativa al desenvolupament del curs selectiu.  
  
Huitena. Norma final  
Contra aquesta convocatòria, les seues bases i tots els actes administratius que se'n deriven, els quals esgoten la via administrativa, es pot interposar recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana en el termini de dos mesos comptadors a partir de l'endemà de publicar-se, d'acord amb el que estableixen l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu comú, 6.4 de la Llei Orgànica 6/2001, de 21 de desembre, d'Universitats, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria, davant del rector, segons el que disposa l'article 116 de la Llei 30/1992, redactat d'acord amb la Llei 4/1999.  
Davant de les actuacions del tribunal es podrà interposar un recurs d'alçada, previst en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, redactat d'acord amb la Llei 4/1999, de 13 de gener, en el termini d'un mes comptador des de l'endemà de les publicacions o notificacions.  
El recurs podrà ser interposat davant de l'òrgan que va dictar l'acte que s'impugna o davant del rector com a òrgan competent per a resoldre'l.  
  
Alacant, 1 de març de 2012.- El gerent: Álvaro Berenguer Berenguer.  
  
ANNEX I  
  
Accés a les escales del grup C, subgrup C1, referència PI-01/12  
Continguts que es desenvoluparan en el curs (35 hores)  
  
  
Escala administrativa  
  
M.1. Mòdul: Legislació Bàsica: (8 h).   
· Estatut Bàsic de l'Empleat Públic.  
· Funció Pública Valenciana.   
  
M.2. Mòdul: Espai Europeu Educació Superior: (6 hores).  
· Criteris per a l'expedició del suplement europeu al títol (SET).   
  
· Reial Decret 1002/2010, de 5 d'agost, sobre expedició de títols universitaris oficials.  
· Reial Decret 1125/2003, de 5 de setembre, pel qual s'estableix el sistema europeu de crèdits i el sistema de qualificacions en les titulacions universitàries de caràcter oficial i validesa en tot el territori nacional.   
· Procediment per a l'emissió del suplement europeu al títol (SET).   
  
· Annex V d'Ordre ECI/2514/2007, de 13 d'agost, sobre expedició de títols universitaris oficials de màster i doctor.   
· Reial Decret 1044/2003, d'1 d'agost, pel qual s'estableix el procediment per a l'expedició per les universitats del suplement europeu del títol.  
· Reial Decret 1393/2007, de 29 d'octubre, pel qual s'estableix l'ordenació dels ensenyaments universitaris oficials.   
· Reial Decret 861/2010, de 2 de juliol, pel qual es modifica el Reial Decret 1393/2007, de 29 d'octubre, pel qual s'estableix l'ordenació dels ensenyaments universitaris oficials.  
· Normativa de la UA per a la implantació de títols de grau.   
  
M.3. Mòdul: Polítiques socials: igualtat (2 hores).  
  
M.4. Mòdul: Administració electrònica: (4 hores).  
· Antecedents.  
· Tendències tecnològiques en la implantació de l'e-administració.  
  
· Conceptes d'e-administració.  
· El cas de l'AEAT.  
· Lleis i normatives. Obligacions i implicacions tecnològiques en la seua aplicació.  
· Oportunitats.  
· Reptes.  
· L'estratègia en la implantació de l'e-administració en la Universitat d'Alacant.  
· Conclusions.  
  
M.5. Mòdul: Gestió econòmica: el pressupost (5 hores).  
  
M.6. Mòdul: Gestió d'investigació: (5 hores).  
· Organització.  
· Finançament i gestió econòmica de la investigació.  
  
M.7. Mòdul: Gestió acadèmica: (5 hores).  
· Accés.  
· Beques.  
· Títols.  
· Nous ensenyaments universitaris oficials de grau i post grau (màster universitari i doctorat).  
  
  
Escala conserge  
  
M.1. Mòdul: Legislació bàsica: (6 h).   
· Estatut Bàsic de l'Empleat Públic.  
· Funció Pública Valenciana.   
  
M.2. Mòdul: Espai Europeu Educació Superior: (3 hores).  
  
M.3. Mòdul: Polítiques socials: igualtat (2 hores).  
  
M.4. Mòdul: Administració electrònica: (4 hores).  
· Antecedents.  
· Tendències tecnològiques en la implantació de l'e-administració.  
  
· Conceptes d'e-administració.  
· El cas de l'AEAT.  
· Lleis i normatives. Obligacions i implicacions tecnològiques en la seua aplicació.  
· Oportunitats.  
· Reptes.  
· L'estratègia en la implantació de l'e-administració en la Universitat d'Alacant.  
· Conclusions.  
  
M.5. Mòdul: Gestió mediambiental: (1 hora).  
  
M.6. Mòdul: Manteniment preventiu d'edificis i instal·lacions: (2 hores).  
· Accions sobre l'envolupant de l'edifici «tancaments i acabats».  
  
· Accions sobre les instal·lacions bàsiques.  
· Accions sobre les instal·lacions especials.  
  
M.7. Mòdul: Seguretat: (3 hores)  
· Què és el SIS-  
· Avantatges del SIS.  
· Components del SIS.   
· Funcionament del SIS.  
  
M.8. Mòdul: Normes d'atenció al ciutadà: (8 hores).  
· Habilitats socials necessàries en l'atenció al ciutadà.  
· Habilitats i tècniques en el tracte personal.  
· L'atenció problemàtica.  
  
M.9. Mòdul: Manual d'autoprotecció: (2 hores).  
· El Pla d'Autoprotecció: definició i justificació tècnica i reglamentària.  
· Estructura del Pla d'Autoprotecció en la UA.   
· Exemples de la implantació del Pla d'Autoprotecció en la UA.  
  
  
M.10. Mòdul: SIGUA: (3 hores)  
· Introducció a SIGUA.  
· Arquitectura de SIGUA.  
· Serveis oferits pel SIGUA.  
· Interoperabilitat (compartir la informació).  
· Serveis avançats.  
  
M.11. Mòdul: Pàgina web per a consergeries: (1 hora).  
· Presentació.  
· Estructura i organització.   
· Espais docents característiques i equipament.  
· Relació amb Infraestructures.   
· Medi ambient.  
· Salut i prevenció.   
· Formació i processos selectius.   
· Documents de suport.  
· Enllaços d'interès.